ET Euroopa Liidu Teataja C 293/4

Liikmesriikide esitatud kokkuvõtlik teave riigiabi kohta, mis on antud kooskõlas komisjoni 23. detsembri 2003. aasta määrusega (EÜ) 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(EMPs kohaldatav tekst)

(2006/C 293/03)

Abi number: XA 90/06

Liikmesriik: Austria

Piirkond: Burgenland

Abikava nimetus: Suunised põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtete krediitide ja laenude garantiide ülevõtmise kohta vastavalt 24. märtsi 1994. aasta seadusele Burgenlandi liidumaa majanduse arengu tagamiseks võetavate meetmete kohta Landes-Wirtschaftsförderungsgesetz 1994 — WiföG, avaldatud Liidumaa Teatajas nr 33/1994)

Õiguslik alus: Gesetz vom 24. März 1994 über Maßnahmen zur Gewährleistung der wirtschaftlichen Entwicklung im Burgenland (Landes-Wirtschaftsförderungsgesetz 1994 — WiföG), LGBl. Nr. 33/1994, in der Fassung des Gesetzes LGBl. Nr. 64/1998.

Kavas ettenähtud aastased kulutused: Aasta 2006: vastutuse piirmäär eurodes: 500 000

Abi ülemmäär: Tagatise toetusekvivalent arvutatakse vastavalt komisjoni teatises EÜ asutamislepingu artiklite 87 ja 88 kohaldamise kohta garantiidena antava riigiabi suhtes (EÜT C 71, 11.3.2000, lk 14) avaldatud hindamismeetodile

Tagatise suurus on põhimõtteliselt 50 % põhisummast koos intressidega. Nendel juhtudel, kui Burgenlandi liidumaal on erihuvi projekti rakendamise suhtes, võib tagatise suurus olla kuni 75 %.

Arvutatud vastutuse toetusekvivalenti võetakse arvesse teiste toetusmeetmetega kumuleerumise puhul, kohaldades järgmisi ülemmäärasid:

Nordburgenland: 30 %

Mittelburgenland: 35 %

Südburgenland. 35 %

Võimalik on anda lisatoetust +15 %.

Toetuse ülemmäär on põhimõtteliselt kindlaks määratud määruses (EÜ) nr 1/2004 sätestatud ülemmääraga.

Rakendamise kuupäev: Abi tohib anda pärast abikava avaldamist Burgenlandi Liidumaa Teatajas. Kõnealune avaldamine on kavandatud kõige varem 10 tööpäeva pärast käesoleva kokkuvõtliku teabe avaldamist.

Kava või üksiktoetuse kestus: Käesolev abikava on kehtiv kuni 31.12.2006.

Abi eesmärk: Abikava eesmärk on üksnes põllumajandustoodete tootmise ja turustamisega tegelevate väikeste ja keskmise suurusega ettevõtete piirkondliku majandusstruktuuri parandamine.

Abikava peamised eesmärgid on:

anda eritoetust majanduskasvule orienteeritud ettevõtetele

toetada Burgenlandi ettevõtete rahvusvaheliste sidemete arendamist

toetada selliste ettevõtete väikeprojekte, kellel on pikemas perspektiivis suurema kasvu ja lisandväärtuse saavutamise võimalused

Abikõlblikud on ainult need kulutused, mis kuuluvad järgmiste artiklite alla:

Artikkel 7 — investeeringud töötlemisse ja turustamisse

Artikkel 14 — tehnilise abi osutamine põllumajandussektoris

Asjaomased majandusharud: Käesolev abikava hõlmab kõiki põllumajandustoodete töötlemise ja turustamisega tegelevaid majandussektoreid. Abikava alla ei kuulu turismi- ja meelelahutussektor ning põllumajanduse ja metsanduse esmatootmissektor.

Abi andva ametiasutuse nimi ja aadress:

Land Burgenland Europaplatz 1 A-7001 Eisenstadt

Veebileht: www.wibag.at

Abi number: XA 98/06

Liikmesriik: Prantsusmaa

Piirkond: Languedoc-Roussillon

Abikava nimetus: Toetusprogramm põllumajandusettevõtete asutamiseks ja üleandmiseks uutele omanikele (PACTE): Investeeringud materiaalsesse varasse

Õiguslik alus:

— Articles 4 et 8 du règlement (CE) no 1/2004 de la Commission

— Articles 4 à 9 du règlement (CE) no 1257/1999 du Conseil

— Articles 9.2.4, 9.2.5 et 9.3.2 du plan de développement rural national (décision de la Commission C 3948 du 7 octobre 2004)

— Aide N 184/2003 — France: programme pour l'installation et le développement des initiatives locales (PIDIL)

— Articles L 1511-1 et L 1511-2 code général des collectivités territoriales

— Délibération no 01.24 du Conseil régional du 22 juillet 2005

Abikava raames ettenähtud aastased kulutused: 670 000 EUR

Abi ülemmäär: Abi kavandatakse üldise stardiabina taotlejatele, kes esindavad perekonnast sõltumatut ettevõtet või toetust vajavat pere-ettevõtet (1), kes rajavad oma esimest ettevõtet, kes on kuni 40-aastased, kellel on või kes on omandamas ametialast väljaõpet ja kes esitavad elujõulise kava Languedoc-Roussilloni piirkonnas.

PACTE-programmiga nähakse ette üldine stardiabileping, mis hõlmab

30 % suurust toetust enam kui 15 000 EUR (ilma käibemaksuta) suuruste investeeringute puhul kuni 4600 EUR ulatuses

35 % suurust tagasimakstavat ettemakset kuni 15 000 EUR (ilma käibemaksuta) suuruste investeeringute puhul

Kohaldatakse süstemaatilist tehnilis-majanduslikku järelevalvet.

Rakendamise kuupäev: Kui Euroopa Komisjon on kättesaamist kinnitanud.

Abikava kestus: Piiramatu, kuid lähtuvalt eelarvelistest vahenditest

Toetuse eesmärgid ja tingimused: Määruse (EÜ) nr 1/2004 artiklite 4 ja 8 kohaselt on eesmärk noorte põllumajandusettevõtjate strarditoetuse abil väikeste ja keskmise suurusega ettevõtete loomise soodustamine. Piirkond soovib kaasa aidata põlvkondade järjepidevusele põllumajanduses, et säilitada tegutsevate põllumajandusettevõtete arv ja elavdada piirkonna majandust. Põllumajandus, mis annab piirkonna sissetulekust 6 %, on majandusharu, mida tuleb säilitada ja arendada. PACTE-programm toetab maapiirkondade konkurentsivõimelisust ja aitab neis piirkondades töökohti säilitada ja luua.

PACTEi investeeringuabiga toetatakse ettevõtte alustamist rahaliselt, võimaldades investeerida suurtesse ja hädavajalikesse seadmetesse.

Abi saamise tingimused PACTE-programmist on määratletud riiklike stardiabikavade kriteeriumide alusel. Riigi ja piirkondliku nõukogu toetused peaksid teineteist täiendama.

Üle 15 000 EUR suuruste investeeringute puhul järgitakse Prantsusmaa teatatud abikava N 184/2003 tingimusi.

Alla 15 000 EUR suuruste materiaalsete investeeringute puhul on tegemist hädavajalike ettevõtte alustamise investeeringutega, mille eesmärk on ettevõtte töötingimuste parandamine. Abi antakse tagasimakstava ettemaksena, kus abi osa on kuni 190 EUR. Kui tagasimakset ei tehta nõuab piirkondlik asutus kogu PACTEi raames saadud toetuse tagasimaksmist.

Koostöös põllumajanduse ja metsanduse piirkondliku direktoraadiga seatakse sisse süstemaatilise kontrolli kord, et vältida igasugust topeltrahastamist, eelkõige investeeringuabi puhul. Kui riigile on esitatud üle 15 000 EUR suuruse investeeringuabi taotlus PIDIL-programmi raames, siis samaväärset taotlust PACTE-programmi raames ei rahuldata.

Asjaomased majandusharud: Stardiabi taotlejad kõikides valdkondades kogu Languedoc-Roussilloni piirkonnas.

Abi andva ametiasutuse nimi ja aadress:

Monsieur le Président du Conseil Régional Languedoc-Roussillon Direction de l'Économie Rurale, Littorale et Touristique — Service Gestion de l'Espace Rural et Littoral 201 avenue de la Pompignane F-34 064 Montpellier Cedex 2

Veebileht: www.cr-languedocroussillon.fr

(1) Abikõlblikkuse hindamisel võetakse aluseks põllumajandusettevõtte olukord enne ülevõtmist. Kui ettevõte ei olnud enne ülevõtmist elujõuline ja kui taotleja tõestab, et tema uuendamine/kohandamine/suurendamine võimaldab saavutada 3 aasta jooksul elujõulisuse, on projekt abikõlblik.